10-gigabitine Ethernet
10 gigabitine-Ethernet ehk 10 Gigabit Ethernet ehk 10GbE on arvutivõrgu tehnoloogia, mis võimaldab andmeedastuskiirust kuni 10 miljardit bitti sekundis. Esimene 10GbE standard oli IEEE 802.3ae-2002, mis avaldati 2002. aastal. 10-gigabitisel Ethernetil on olnud mitmesuguseid füüsilise kihi mooduleid. See tähendab seda, et võrguseadmetel nagu võrgukaartidel võivad olla eri tüüpi pordid. 10GbE puhul on olnud kasutusel järgmised füüsilised moodulid: XENPAK, X2, XFP ja SFP+. 10GbE kasutab täisdupleksühendust ja sellepärast pole 10GbE puhul kasutusel CSMA/CD protokollid. Nagu ka eelmised Etherneti versioonid, kasutab 10-gigabitine Ethernet kas vask- või kiudkaableid. 10-gigabitine Ethernet on enamasti kasutusel ettevõtetes ja ülikoolides, kuna tavakasutuseks on selle hind liiga kõrge.